|  |  |
| --- | --- |
| ŠTO BI DIJETE PRED POLAZAK U ŠKOLU TREBALO ZNATI! | |
| GRAFOMOTORIKA | -pravilno drži olovku, pritisak je adekvatan, povlači linije od crte do crte, od točke do točke, može precrtati likove: krug, trokut, kvadrat te može napisati vlastito ime velikim tiskanim slovima |
| PROSTORNI ODNOSI | -razumije prostorne odnose: gore, dolje, ispred, iza, ispod, iznad, na, u  te ima usvojenu orijentaciju na tijelu, prostoru i na papiru |
| VREMENSKI ODNOSI | -razumije vremenske odnose: prije, poslije, ujutro, podne, večer, prijepodne, poslijepodne, zna nabrojati dane u tjednu te barata pojmovima jučer-danas-sutra |
| MATEMATIČKE VJEŠTINE | -broji do 20, razumije pojmove više-manje, oduzmi, dodaj, može klasificirati stvari po boji, obliku, veličini, težini, razumije kategorije (npr. voće, povrće) |
| GOVOR I JEZIK | -pravilno izgovara sve glasove, uredna jezična proizvodnja (pravilno se gramatički izražava – koristi jedninu, dvojinu, množinu, zamjenice uz minimalne pogreške u sročnosti rečenica), može prepričati kratku priču ili događaj pravilnim slijedom |
| PREDVJEŠTINE ČITANJA | -izdvaja prvi i zadnji glas u riječi, rastavlja riječi na slogove, može rastaviti jednostavne riječi na glasove, od zadanih glasova može sastaviti riječ (k-u-ć-a), dijete polako uči manipulirati glasovima, izdvaja duže od kraćih riječi (razumije razliku između riječi koja se sastoji od određenog broja glasova od onog što ta riječ označava) |
| KONCENTRACIJA | -na zadatku se može zadržati cca 20 minuta, a igra može trajati i do 60 minuta |